CELEX: E2007J0008
Language: sk
Date: 2008-10-16 00:00:00
Title: Rozsudok Súdneho dvora z  20. júna 2008 vo veci E-8/07: Celina Nguyen proti Nórskemu štátu, zastúpenému Justis- og politidepartementet (ministerstvo spravodlivosti a polície) (Povinné poistenie zodpovednosti za škodu spôsobenú motorovými vozidlami – Smernice 72/166/EHS, 84/5/EHS a 90/232/EHS – Náhrada nemajetkovej ujmy – Podmienky vzniku zodpovednosti štátu – Dostatočne závažné porušenie smerníc)

16.10.2008   
            
            
               SK
            
            
               Úradný vestník Európskej únie
            
            
               C 263/4
            
         
      ROZSUDOK SÚDNEHO DVORA
   
   z 20. júna 2008
   vo veci E-8/07:
   Celina Nguyen proti Nórskemu štátu, zastúpenému Justis- og politidepartementet (ministerstvo spravodlivosti a polície)
   
      (Povinné poistenie zodpovednosti za škodu spôsobenú motorovými vozidlami – Smernice 72/166/EHS, 84/5/EHS a 90/232/EHS – Náhrada nemajetkovej ujmy – Podmienky vzniku zodpovednosti štátu – Dostatočne závažné porušenie smerníc)
   
   (2008/C 263/04)
   Vo veci E-8/07 Celina Nguyen proti Nórskemu štátu, zastúpenému Justis- og politidepartementet (ministerstvo spravodlivosti a polície) – žiadosti podanej na Súdny dvor EZVO súdom Oslo tingrett (okresný súd v Oslo) o výklad Dohody o EHP s osobitným zreteľom na tieto akty uvedené v prílohe IX:
   
               —
            
            
               akt uvedený v bode 8 prílohy IX (smernica Rady 72/166/EHS z 24. apríla 1972 o aproximácii právnych predpisov členských štátov týkajúcich sa poistenia zodpovednosti za škodu spôsobenú motorovými vozidlami a kontroly plnenia povinnosti poistenia tejto zodpovednosti (ďalej len „prvá smernica o poistení zodpovednosti za škodu spôsobenú prevádzkou motorového vozidla“),
            
         
               —
            
            
               akt uvedený v bode 9 prílohy IX (druhá smernica Rady 84/5/EHS z 30. decembra 1983 o aproximácii právnych predpisov členských štátov týkajúcich sa poistenia zodpovednosti za škodu spôsobenú prevádzkou motorových vozidiel (ďalej len „druhá smernica o poistení zodpovednosti za škodu spôsobenú prevádzkou motorového vozidla“),
            
         
               —
            
            
               akt uvedený v bode 10 prílohy IX (tretia smernica Rady 90/232/EHS zo 14. mája 1990 o aproximácii právnych predpisov členských štátov týkajúcich sa poistenia zodpovednosti za škodu spôsobenú prevádzkou motorových vozidiel (ďalej len „tretia smernica o poistení zodpovednosti za škodu spôsobenú prevádzkou motorového vozidla“),
            
         Súdny dvor v zložení Carl Baudenbacher, predseda, Thorgeir Örlygsson, sudca-spravodajca, a Ola Mestad, (ad hoc) sudca, vyniesol 20. júna 2008 rozsudok, ktorého výroková časť znie takto:
   
               1.
            
            
               
                  ak sa zo systému povinného poistenia podľa vnútroštátneho právneho poriadku vylúči náhrada nemajetkovej ujmy (odškodné za bolesť a sťaženie spoločenského uplatnenia), pri ktorej ide o jednu z foriem občianskoprávnej zodpovednosti, nie je to zlučiteľné s prvou, druhou a treťou smernicou o poistení zodpovednosti za škodu spôsobenú prevádzkou motorového vozidla;
               
            
         
               2.
            
            
               
                  ak sa z poistného krytia vylúči náhrada nemajetkovej ujmy (odškodné za bolesť a sťaženie spoločenského uplatnenia), pri ktorej ide o jednu z foriem občianskoprávnej zodpovednosti, predstavuje to dostatočne závažné porušenie práva EHP, aby mohlo dôjsť k vzniku zodpovednosti štátu.